На основу члана 46. став 1. тачка 8 и члана 66. став 5. Закона о локалној самоуправи („Службени гласник РС“, број 129/2007, 83/2014 - други закон, 101/2016 - други закон, 47/2018 и 111/2021 – други закон), члана 56. став 1. тачка 12) Статута Града Ниша („Службени лист Града Ниша“, број 88/2008, 143/2016 и 18/2019) и члана 117. став 3. Пословника Скупштине Града Ниша („Службени лист Града Ниша“, 6/2017),

Градско веће Града Ниша, на седници одржаној 14.12.2022. године, разматрајући **Амандман 22**, број 1114-02 од 13.12.2022. године, који је поднео одборник Скупштине Града Ниша Миодраг Станковић,

**п р е д л а ж е**

Скупштини Града Ниша да **одбије Амандман 22**, број 1114-02 од 13.12.2022. године, који је поднео одборник Скупштине Града Ниша Миодраг Станковић на члан 9., Предлога одлуке о буџету Града Ниша за 2023. годину.

**О б р а з л о ж е њ е**

Одборник Скупштине Града Ниша Миодраг Станковић поднео је Амандман 22, број 1114-02 од 13.12.2022. године, на Предлог одлуке о буџету града Ниша за 2023. годину и то: У члану 9., став 1, раздео 11, глава 11.01., Програм/Програмска активност/Пројекат 1502-5115, функција 620, број позиције 400, Економска класификација 511 – Зграде и грађевински објекти, Апропријација намењена за реализацију Програма 4 – Развој Туризма, Управљање развојем туризма, планирана средстава 600.000.000 динара треба умањити на износ 585.000.000 динара. У члану 9, став 1, раздео 8, глава 8.01., Програм/Програмска активност/Пројекат 1201-0002, Функција 820, број позиције 147, Економска класификација,481, Дотације невладиним организацијама планирана средства 45.300.000 динара треба увећати на износ 60.300.000 динара.

Чланом 117. став 3. Пословника Скупштине Града Ниша(„Службени лист Града Ниша“, 6/2017), прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

Овим амандманом предлаже се да се средства у износу од 15.000.000 динара из Члана 9. Предлога одлуке о буџету Града Ниша за 2023. годину користе за повећање средстава за Nišville jazz festival. Подносилац сматра да је планираних 30.000.000. динара недовољно и да је потребно извршити смањење позиције 400- Зграде и грађевински објекти, Апропријацију намењену за реализацију програма 4 – Развој туризма из извора 01, у Програму 4- Развој туризма, стварају се услови за повећање од 15.000.000 динара на буџетској позицији 147 – Дотације невладиним организацијама, у Програму 13- Развој културе и информисања.

Предлогом буџета је за наведене намене утврђен одговарајући износ средстава, узимајући у обзир релевантне показатеље из ранијег периода, као и потребе које треба подмирити у 2023. години и на основу тога процењено је да су иста довољна за успешну реализацију послова и задатака који се финансирају са те буџетске позиције. За ову манифестацију као и претходних година утврђено је више средстава од свих осталих манифестација заједно. Такође, треба имати у виду да ова манифестација добија повластице у виду ослобођења од накнаде за коришћење градских објеката и јавних површина.

На основу наведеног, Градско веће Града Ниша предлаже Скупштини Града Ниша да одбије овај амандман.

Број:1331-1/22 /2022-03

У Нишу, 14.12.2022. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**